open-index/open-wikipedia-markdown huggingface dataset:
Operation Flashpoint

***Operation Flashpoint: Cold War Crisis*** (Populært *Operation Flashpoint*, *OFP* eller *OPF*) er et førstepersonsskytespill utviklet av Bohemia Interactive Studio, utgitt til Windows sommeren 2001. Spillet regnes som en svært realistisk krigssimulator. OFP har både en kampanje som tar spilleren til kamper mellom USA og Sovjetunionen på noen øyer i 1985, muligheter for internettspilling, og et innebygd program brukeren kan lage egne oppdrag med.

## Flere utgivelser
### Utvidelsespakker

**Red Hammer* (utgitt 18. desember 2001), som ble utviklet av Codemasters, ditributøren av det opprinnelige spillet, inneholder en sovjetisk kampanje. Denne utvidelsen har fått dårlige kritikker, da ingen nye våpen, kjøretøy eller slagmarker ble tilført spillet, og den nye kampanjen var mye mindre likt enn den originale.
**Resistance* (utgitt 28. juni 2002) introduserte nye våpen, nye transportmidler og dessuten forbedret grafikk og spillbarhet, i tillegg til en kampanje med motstandsbevegelsen på en av øyene. Denne utvidelsespakken fikk svært gode kritikker, og de alle fleste spillmodifikasjoner til *OFP* laget etter utgivelsen av denne utvidelsen krever *Resistance*.

### Andre spill

*[[Operation Flashpoint: Elite]]* er en Xbox-versjon av OFP som ble gitt ut i 2005.

*Virtual Battle Systems* er et verktøy for militære organisasjoner rundt om i verden, blant annet USAs marinekorps, som er basert på OFP-teknologi.

*[[Armed Assault]]* er en oppfølger til Operation Flashpoint som ble utgitt i tredje kvartal av 2006. Selv om Bohemia Interactive har utviklet begge spillene måtte de endre navn da Codemasters eier navnerettighetene til Operation Flashpoint.

*[[ARMA 2]]* er oppfølgeren til Armed Assault og ble utgitt i 2009. Utvidelsespakken ARMA 2: Operation Arrowhead ble utgitt i juni 2010.

## Referanser


## Eksterne lenker
* Operation Flashpoints hjemmesider
* Utviklernes hjemmesider
* JSO squad's site 
* Utgivernes hjemmesider
* Operation Flashpoint Mission Database (OFPMDB)
* Armed Assaults offisielle hjemmeside
* Gamer.no om Armed Assault
Nicole Appleton

**Nicole Appleton** (født 7. desember 1974 i Hamilton, Ontario) er en kanadisk popsangerinne.

Appleton dannet i 1993 den populære gruppen All Saints sammen med søsteren Natalie Appleton, samt Melanie Blatt og Shaznay Lewis. Dette samarbeidet varte frem til 2001, da Blatt og Lewis gikk ut av gruppen. Søstrene Appleton dannet da en duo kalt Appleton.

I 2000 innledet Appleton et forhold til Liam Gallagher, fronfiguren i gruppen Oasis. I 2001 fikk de sønnen Gene. De ble skilt i 2014. 

## Referanser


## Eksterne lenker
* 
* 
* 
*
Noel Gallagher

**Noel Thomas David Gallagher** (født 1967) er en britisk gitarist, sanger og låtskriver, mest kjent som gitaristen og låtskriveren i det nå gjenforente britiske bandet Oasis fra 1991 til 2009. Sammen med sin lillebror, Liam Gallagher, fungerte han som frontfigur i bandet. Noel har siden vært aktiv som soloartist med backingbandet Noel Gallagher's High Flying Birds.

Gallagher overtok bandet hans lillebror hadde startet etter at han kom tilbake til hjembyen Manchester etter å ha jobbet som roadie for Inspiral Carpets i 1992. Gallagher hadde full kontroll over bandets kreative side, og skrev alle sangene på de to kritikerroste første Oasis-albumene *[[Definitely Maybe]]* og *[[(What's the Story) Morning Glory?]]*, samt *[[Be Here Now]]*, som er det albumet som har solgt best første dag, gjennom alle tider. Først på Oasis' fjerde studioalbum, *[[Standing on the Shoulder of Giants]]*, fikk andre bandmedlemmer være med i skriveprosessen.

Noel Gallagher skrev blant andre de store hitene «Wonderwall», «Don't Look Back In Anger», «Champagne Supernova», «Stand By Me» og «Whatever».

Etter at Oasis brøt opp i 2009, dannet Gallagher et nytt band, Noel Gallagher's High Flying Birds. Gruppas første album, med samme navn som bandet, har høstet gode kritikker i norske og internasjonale medier.

Noel Gallagher’s High Flying Birds har hatt en konsert i Norge. Det var den 29 juni 2012 på Kollenfest.

Helt siden 90-tallet har Oasis og Blur vært i tottene på hverandre, og det ble kalt "Battle of britpop". Denne krangelen ble hauset opp av media i skyggen av lansering av de to bandenes nye singeler i 1995. Fra slutten av 2000-tallet har det virket som om krangelen mellom de to bandene ikke var like intens. Noel Gallagher sa hyggelige ting om Damon Albarn, vokalist og låtskriver i Blur, i et intervju med NME. På The Jonathan Ross Show den 22 Oktober 2011 fortalte Gallagher at han hadde møt Albarn tilfeldig på en nattklubb og at de to hadde begravd stridsøksen. På BRIT Awards i 2012 ga de hverandre en god klem og lørdag den 23. mars 2013 spilte Noel og Damon Blurs hit "Tender" sammen på Teenage Cancer Trust. De spilte sammen med Graham Coxon, gitaristen i Blur og Paul Weller. Graham Coxon og Noel Gallagher tunerte sammen med sine soloprosjekter i september 2012.

Noel Gallagher er kjent for å snakke "rett fra levra" og mange journalister vil nok beskrive ham som vanskelig å intervjue av denne grunn. Samtidig har han en særegen humor og er svært åpen, noe som gjør det svært underholdende å se intervjuer med ham.

Noel har ikke førerkort. I 1995 bestilte han en 1967 Mark 2 Jaguar som skulle skreddersys til ham. Da den dukket opp 18 måneder senere utenfor huset hans hadde han glemt hele greia.

## Diskografi
**[[The Dreams We Have as Children &ndash; Live at Royal Albert Hall]]* (2009)
**[[Noel Gallagher's High Flying Birds (album)|Noel Gallagher's High Flying Birds]]* (2011, med Noel Gallagher's High Flying Birds)
**[[Chasing Yesterday]]* (2015, med Noel Gallagher's High Flying Birds)
**[[Who Built the Moon?]]* (2017, med Noel Gallagher's High Flying Birds)

## Referanser


## Eksterne lenker
* 
* 
* 
*
Don’t Believe the Truth

***Don't Believe the Truth*** er Oasis' sjette studioalbum. Albumet ble sluppet i mai 2005 og mottok blandede kritikker, skjønt det ble ansett i stor grad av mange kritikere for å være den beste Oasis-utgivelsen siden *[[(What's the Story) Morning Glory?]]* i 1995.

## Sporliste
#«Turn Up the Sun» (Andy Bell) – 3:59
#«Mucky Fingers» * (Noel Gallagher) – 3:56
#«Lyla» (Noel Gallagher) – 5:10
#«Love Like a Bomb» (Liam Gallagher, Gem Archer) – 2:52
#«The Importance of Being Idle» (Noel Gallagher) – 3:39
#«The Meaning of Soul» (Liam Gallagher) – 1:42
#«Guess God Thinks I'm Abel» (Liam Gallagher) – 3:24
#«Part of the Queue» (Noel Gallagher) – 3:48
#«Keep the Dream Alive» (Andy Bell) – 5:45
#«A Bell Will Ring» (Gem Archer) – 3:07
#«Let There Be Love» (Noel Gallagher) – 5:31

## Eksterne lenker
*
Chiddingfold

**Chiddingfold** er en landsby og verdslig sogn innenfor naturområdet Weald i Surreys administrative distrikt Waverley i England. Den ligger ved motorveien A283 mellom Milford og Petworth. I sentrum ligger en tradisjonell *village green*, en grønn landsbypark. Rundt denne finner man sognekirken, butikker, små bolighus og puben *The Crown* som er et av de eldste vertshus i England. Det ble bygd som et hvilested for cistercienermunker på pilegrimsreise fra Winchester til helgenen Thomas Beckets helligdom i Canterbury. Stedet hevder å være etablert i 1285, men den eldste nedtegnede referansen til den nåværende bygningen er datert 1383. Dronning Elisabeth I stoppet her for forfriskninger i 1591.

Stedet var tidligere kjent for glassproduksjon. Under Elisabeth I var det ikke mindre enn elleve glassverksteder i sentrum. Glasset ble brukt i flere kjente byggverk, som St. Stephens kapell i Westminster og St. Georgs kapell i Windsor. Landsbyen er i dag kjent for sin store festival i forbindelse med feiringen av Guy Fawkes, i helgen nærmest 5. november. Det er en stor prosesjon og et bål som er på størrelse med hus som det tar flere uker å bygge opp. I henhold til folketellingen i 2011 har landsbyen en befolkning på 2 960 innbyggere.

## Referanser


## Eksterne lenker
* Landsbyens offisielle nettsted
Dunsfold

**Dunsfold** er en landsby i det administrative distriktet Waverley i Surrey i England, omkring 14 km sør for Guildford. Det ligger i naturområdet Weald og strekker seg i nord til de sørlige langstrakte bratthengene til Greensand Ridge. Ved folketellingen i 2011 hadde landsbyen en befolkning på 989 innbyggere.

Navnet ble skrevet *Duntesfaude* i 1259, *Duntesfaud* i 1272 og *Duntesfalde* i 1291. Stedsnavnet er sammensatt av to ledd, første ledd, *dun*, er enten angelsaksisk *dunn* for en høyde eller det beslektede keltisk for festning eller bygdeborg, men alternativt kan Dun være avledet fra et personnavn, *Dunt*. Siste ledd, fold, betydningen «innhegning».

Kirken *St Mary & All Saints* (for Jomfru Maria og alle helgene) er normannisk, og har de eldste kirkebenkene i England. En kilde i nærheten ble regnet for å være hellig, og tiltrakk seg mange pilegrimmer.

*Common House* er en verneverdig hall fra omkring 1500 i middelalderstil.

I middelalderen var det jernproduksjon i Dunsfold. Senere tiltrakk stedet seg industri på grunn av Wey og Arun-kanalen. På 1900-tallet ble Dunsfold Aerodrome grunnlagt. British Aerospace brukte flyplassen til å teste mange av sine militærfly, men la ned virksomheten i 2002. Flyplassen heter nå Dunsfold Park, og brukes blant annet til filming av BBCs bilshow Top Gear.

## Referanser


## Eksterne lenker
*Dunsfold Online
*Dunsfold Aerodrome
*Wings & Wheels
Meltwater News

**Meltwater News**, tidligere **Magenta News**, er et internasjonalt selskap som driver med medieovervåkning. Pr. september 2009 overvåket selskapet over 100&nbsp;000 nyhetskilder over hele verden, og hadde over 15&nbsp;000 kunder. Selskapet er en del av Meltwater Group.

Selskapet ble opprettet i 2001 med hovedkontor i Oslo.
Nome (andre betydninger)

**Nome** kan vise til:

* Nome – en kommune i Telemark
* Nome Census Area – et folketellingsområde i Alaska
** Nome (by i Alaska) – en by i folketellingsområdet Nome
* Nome (Egypt) - betegnelse på en administrativ provins i det gamle Egypt.
* Petter Nome – en norsk journalist
Tlaxcala

**Tlaxcala** er en delstat i Mexico. Den er den minste av Mexicos 31 delstater med et areal på 3&nbsp;991 km². Befolkningstallet er på om lag 1,7 millioner. Navnet Tlaxcala kommer fra ordet Tlaxcallān, som er nahuatl og betyr «maistortillalandet».

Delstaten er nesten helt omsluttet av nabodelstaten Puebla, men grenser også til Mexico i vest og til Hidalgo i nordvest. Den består av 60 kommuner og styres av det konservative partiet PAN, med Héctor Israél Ortiz Ortiz som guvernør. Vulkanen Cuatlapanga ligger i denne delstaten.

Hovedstaden heter Tlaxcala de Xicohténcatl.

## Historie

Den prekolumbiske nasjonen Tlaxcala snakket samme språk som  aztekerne. Imidlertid klarte Tlaxcala å motstå aztekernes angrep, og var i 1519 et av de få områdene i det sentrale Mexico utenfor aztekisk kontroll. På sin marsj fra kysten til Tenochtitlán kom Hernán Cortés til Tlaxcala, hvor tlaxcaltekerne først gjorde motstand, men senere allierte seg med spanjolene mot sin erkefiende. 

Tlaxcala by ble grunnlagt i 1520 som en av de første europeiske byene i Mexico, og har historiske monumenter fra den eldste europeiske tiden. "La Capilla Abierta" (1528), det åpne kapellet, i det tidligere fransiskanerklosteret midt i sentrum av byen er kjent for å være ett av de eldste kloster i Mexico. På grunn av gjentatte epidemier ble Tlaxcala imidlertid overskygget av de nærliggende byene Puebla og Mexico by. 

Som takk for hjelpen fikk tlaxcaltekerne en privilegert posisjon i den spanske kolonien, og tlaxcaltekerne ble ofte bosatt i andre områder for å pasifisere mindre vennlig innstilte folkeslag. Som etnisk gruppe er derfor tlaxcaltekerne borte, deres blod flyter i årene på mestiser i hele Mexico.

## Se også
* Liste over kommuner i delstaten Tlaxcala
Puebla

**Puebla** er en delstat i Mexico, beliggende i det sentrale høylandet øst for Mexico by. Statens utstrekning er på 34&nbsp;290 km². Delstaten grenser til Veracruz i nord og øst, Hidalgo, México, Tlaxcala og Morelos i vest, samt Guerrero og Oaxaca i sør og sørøst. Befolkningen er på ca. 6,5 millioner innbyggere (2020). Hovedstaden heter Puebla de Zaragoza, og omtrent halvparten av befolkningen bor i og rundt denne byen.

## Geografi

Nabostaten Tlaxcala danner en kile inn i det geografiske sentrum av Puebla. Sør for kilen ligger en høyslette på ca. 2000 meters høyde, med jordbruksland og det meste av befolkningen. Den mer ubebygde nordlige delen er svært fjellrik, men noen områder er lavtliggende med tropisk skog. Høyest når Pico de Orizaba, med en høyde på 5746 meter. I sørvest ligger også vulkanen Popocatépetl.

## Historie
Historien om de store høykulturene i Mexico begynner i Puebla. I den høytliggende, tørre Tehuacán-dalen sør i Puebla begynte man allerede ca. 7000 f.Kr. å eksperimentere med dyrking av avokado, chili, bomull og squash. Ca. 5000 f.Kr. prøvde man så ut mais, og den eldste keramikken stammer fra ca. 2000 f.Kr.

I 1862 ble Mexico invadert av Napoleons franske hær, men den 5. mai 1862 beseiret den meksikanske hæren franskmennen i et slag ved Puebla. Meksikanerne er svært stolte av dette berømmelige slaget, og har blant annet kalt hovedgaten i Puebla for «Seierherrens gate». Hvert år feires 5. mai med store *fiestas* over hele Mexico til minne om den stolte dagen i landets historie.

Historien er nært knyttet til de øvrige kulturene i det sentrale høylandet, og Teotihuacán-kulturen, tolteker-kulturen og aztekerne hadde dagens Puebla som en del av sitt maktområde. Byen Cholula var et viktig sentrum for makt, kultur og religion i alle disse periodene. 

Under den spanske erobringen ble mange av innbyggerne i Cholula massakrert av Hernan Cortes' tropper og deres allierte fra Tlaxcala. I 1531 ble så Puebla by grunnlagt for å overstråle det gamle maktsenteret. Puebla var i kolonitiden den nest største byen i Ny-Spania, og et viktig maktsenter, senter for lærdom og kunstindustri. Poblanerne var også skeptiske til frigjøringen fra Spania.

## Befolkning
*Los poblanos*, altså innbyggerne i byen Puebla, hadde spanske sympatier lenge etter frigjøringen fra Spania, og i dag regnes de ofte som snobbete. I motsetning til dette står det sterke innslaget av urfolk i landdistriktene, spesielt i den fjellrike, nordlige delen av staten. Rundt en halv million mennesker snakker nahuatl, Mexicos største urfolksspråk, mer enn i noen annen stat i landet. Et annet urfolk er totonac-folket som bor på grensen mot Veracruz.

## Interessant i Puebla

Bysentret i Puebla, med sin katedral, kirker, klostre, palasser og hus i kolonistil, står på UNESCOs liste over verdensarven. I Cholula finnes det som tidligere var verdens største pyramide, i tillegg til en rekke kirker fra den første spanske tida. Rundt omkring i staten er det tallrike mindre arkeologiske utgravningssteder fra førkolumbisk tid, samt klostre og kirker fra den første spanske tida. 

## Referanser


## Se også
* Liste over kommuner i delstaten Puebla

## Eksterne lenker
*
Hidalgo

**Hidalgo** er en delstat i Mexico, beliggende i høylandet nord for Mexico by. Utstrekningen er på 20&nbsp;846&nbsp;km², noe som er litt mindre enn Nord-Trøndelag, og innbyggertallet ligger på ca. 2,7 millioner. Hovedstaden heter Pachuca. Hidalgo grenser mot delstaten México i sør, Querétaro i vest, San Luis Potosí i nord, Veracruz i øst og Tlaxcala og Puebla i sørøst.

## Geografi
Hidalgo består av høye fjell i Sierra Madre Oriental-kjeden som løper parallelt med Gulfkysten. Høyest når Cerro de la Peñuela med 3350 moh, mens hovedstaden Pachuca ligger i 2400 meters høyde. Øst for fjellene ligger La Huasteca-regionen, som faller ned mot lavlandet i nabodelstaten Veracruz og er fuktig og tropisk. Vest for fjellene ligger de store dalførene, som har et tørrere klima. Vegetasjonen varierer, i østhellingen ned mot Gulfkysten er det tropisk skog, høyt til fjells dominerer furuskogene, mens noen av dalene i vest er preget av tørre stepper.

## Historie
Hidalgo inngår geografisk, historisk og kulturelt i hovedstadsregionen Mexicodalen. De ulike kulturene som gjennom historien har blomstret i området, har også omfattet Hidalgo. Både olmekerkulturen og Teotihuacán-kulturen hadde sterk innflytelser i området. På 1000–1100-tallet var byen Tula sør i Hidalgo hovedstad i tolteker-sivilisasjonen, en krigersk kultur som dominerte sentrale deler av Mexico, og som også i perioder kontrollerte Yucatán-halvøya. De siste århundrene før den spanske erobringen var Hidalgo dominert av aztekerne. Like etter erobringen bygde fransiskanerne og augustinerne befestede klostre for å omvende lokalbefolkningen til kristendommen. Ca. 1550 ble det også gjort funn av sølv og andre metaller, og flere gruvebyer ble etablert i området. Etter frigjøringen fra Spania inngikk Hidalgo i delstaten Mexico, men i 1869 ble Hidalgo skilt ut som egen stat. På 1800-tallet fant det sted en betydelig oppgradering av gruveindustrien, og arbeidere fra Cornwall ble invitert inn.

## Befolkning og kultur
Befolkningen er sammensatt av urfolk, først og fremst otomí-nasjonen, men også nahua-folket, totonakerne og andre. Mestisene er likevel i stort flertall. Gruvearbeidere fra Cornwall innførte fotball til regionen og Mexico, og deres Cornish pies ble i Hidalgo til *pastes*, en lokal spesialitet som nå like gjerne fylles med chilisauser som blekfett engelsk fyll.

## Verdt å se i Hidalgo

Hidalgo har mange minner fra sin lange historie, og i Tula kan man se ruinene av tolkernes hovedstad. Mest kjent er «atlantes», store steinstøtter med menneskelig form. Mange av klostrene fra den første spanske tiden fra 1500-tallet er svært severdige, det samme gjelder gamle gruvebyer som Pachuca og Mineral del Monte. Også de koniske siloene er spesielle. Endelig har delstaten ikke mindre enn tre nasjonalparker. 

## Se også
* Liste over kommuner i delstaten Hidalgo
London (grevskap)

**Grevskapet London** var et administrativt og seremonielt grevskap fra 1888 til 1965. Det grenset mot Middlesex i nord og vest, Essex i nordøst, Kent i sørøst og Surrey i sør. Grevskapet utgjorde et areal på noe under 75 000 acre eller 30 351 hektar og la geologisk innenfor Londonbassenget.

Grevskapet ble opprettet som en del av innføringen av grevskapsråd, og ble styrt av London Country Council. Det dekket ikke hele det området som i dag er Stor-London, og styrte heller ikke i City of London. Grensene ble satt til det området som blitt administrert av Metropolitan Board of Works tidligere, det vil si deler av Middlesex, Surrey og Kent. Dette området består i dag av bydelene Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster. 

I 1965 ble grevskapet oppløst og innlemmet i det nye Stor-London, der det tilsvarer området kjent som indre London. Grevskapsadministrasjonen overlevde i forminsket versjon som Inner London Education Authority, som tok seg av utdanningsspørsmål frem til 1980-årene.

## Bydeler

I 1889, elleve år etter at grevskapet ble opprettet, ble det delt inn i 28 bydeler, *metropolitan boroughs*. Disse erstattet de gamle verdslige sognene, i London kalt *[[vestry|vestries]]* og distriktene. I 1965 ble disse slått sammen til tolv av de nåværende bydelene i London. 

## Referanser


## Litteratur
* Robson, William A. (1939): *The government and misgovernment of London*. London: Allen & Unwin. OCLC 504395625.

## Eksterne lenker
*Kart over grevskapet Londons grenser
Fylkesvei 178

**Fylkesvei 178** (**Fv178**) går mellom Eltonåsen i Nannestad og Jessheim i Ullensaker.

Strekningen mellom Sandshagen og Jessheim var tidligere del av riksvei 174.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Fylkesvei 121

**Fylkesvei 121** (**Fv121**) går mellom Torsnes og Vestland i Våler.

Tidligere var også veien mellom Såner i Vestby og Torsnes del av riksvei 121.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Volvo S40

**Volvo S40** er en firedørs sedan fra den svenske bilprodusenten Volvo. Modellen ble først introdusert i 1995, og en ny generasjon ble introdusert i 2003.

## Første generasjon (1995–2004)
I 1995 ble Volvo S40 bygget på *NedCar*-fabrikken i Nederland, i et samarbeid mellom Volvo og Mitsubishi. Den var basert på en felles plattform med Mitsubishi Carisma, men solgte ikke like godt. Til tross for at de var bygget på samme plattform var de langt fra samme bil, av de 5 000 delene bilene var bygget opp av var 4 000 unike for hver modell. Av det resterende ble 650 produsert av Volvo mens 350 ble produsert av Mitsubishi.

I 2000 fikk S40 en ansiktsløftning og en rekke tekniske forbedringer ble samtidig introdusert. Blant disse var større bremseskiver, oppgraderte understellskomponenter og en liten økning i sporvidde.

Modellene var utstyrt med en 1,9 l dieselmotor eller 1,6 l, 1,8 l eller 2,0 l bensinmotorer med elektronisk innsprøytning. Øverst i modellprogrammet ble de også levert med lavtrykks- (2,0T) eller høytrykksturbo (T4). I USA var kun 1,9T tilgjengelig.

## Andre generasjon (2004–2012)
Midt i modellåret 2004 ble andre generasjon S40 introdusert, med et helt nytt design og bygget på *Volvo P1*-plattformen. Modellen bygges på Volvofabrikken i Gent, Belgia. S40 ble nominert til *Årets bil i verden*-prisen i 2005, og vant samme år *Beste nye sports-kompakt* i Canada. I tillegg ble bilen valgt til *Årets bil* i Sør-Afrika samme år.

S40 T5 (en av flere varianter) er utstyrt med en 2,5 l (2521 ccm) rekkemotor med fem sylindre og elektronisk innsprøytning med en lavtrykksturbo og fire ventiler per sylinder samt doble, overliggende kamaksler. Motoren er montert på tvers foran i bilen, og driver forhjulene.

### Motor
Volvo S40 har følgende motoralternativer:

## Eksterne lenker
*
Volvo 70-serie

**Volvo S70** er Volvos sedan-versjon av Volvo V70.

## Historie
*1997: – Volvo S70, V70 og C70 serien introduseres som arvtaker og oppgradert utgave av suksessmodellen Volvo 850. 
*2000: – Produksjonen av Volvo S70 og V70 avsluttes. Produksjonen av C70 som cabriolet fortsetter til 2004.

## Motorer
Den eritreisk-ortodokse kirke

**Den eritreisk-ortodokse kirke** (egenbetegnelse: *den eritreisk-ortodokse *'tewahedo*'kirke*) er en av de orientalsk-ortodokse kirker som følger den aleksandrinske ritus. Den anslås å ha rundt to&nbsp;millioner medlemmer, hovedsakelig i Eritrea, der knapp halvparten av befolkningen er eritreisk-ortodoks. Kirken bruker tradisjonelt ge'ez som liturgisk språk. Gudstjenestene holdes nå likevel mest på lokale språk. Kirken ledes av patriarken av Eritrea med sete i Asmara.

Den eritreisk-ortodokse kirke er et av fire trossamfunn som er lovlig i Eritrea (de tre andre er islam, katolisisme og protestantisme). Men også disse opplever kontroll og undertrykkelse fra regjeringen.

Kirken er organisert i elleve bispedømmer, hvorav ni ligger i Eritrea, én tar seg av den europeiske diasporaen og én ligger i USA.

Navnet *tewahedo* («enhet»), som inngår i kirkens offisielle navn, gjelder læren om at Jesus kun har én natur (jf. monofysittisme). Denne læren ble avvist på konsilet i Kalkedon i 451, noe som skapte splittelsen mellom de orientalsk-ortodokse og de kalkedonske kirkene (dagens katolske, ortodokse og protestantiske kirker), som aksepterte læren om Kristi to naturer.

## Historie
Kirken fikk sin autokefali i 1998, og er således den yngste av de orientalsk-ortodokse kirkene. Som trossamfunn er den imidlertid mye eldre, fordi den har eksistert helt siden kristendommen ble statsreligion i kongeriket Aksum i begynnelsen av 300-tallet. Frem til 1959 var den eritreiske kirke en del av den koptisk-ortodokse kirke, dvs. underlagt paven av Alexandria og patriarken av hele Afrika. 1959 ble den etiopisk-ortodokse kirke grunnlagt og fikk sin egen patriark. Etter Eritreas nasjonale frigjøring fra Etiopia ønsket også den eritreiske kirke selvstendighet. Erkebiskopen av Asmara, Abune Philipos, begynte å forhandle om autokefali med den etiopisk- og koptisk-ortodokse patriarken i 1993. Da begge kirkene samtykket, ble Philipos i 1998 viet til patriark av Eritrea gjennom patriark Shenouda III av Alexandria.

Philipos ble etterfulgt av patriark Abune Yaqob i 2002, også han hadde først vært erkebiskop i den etiopisk-ortodokse kirken. I 2004 ble Abune Antonios ordinert til kirkens tredje patriark. Han har markert seg som en uredd talsmann mot regjeringens forsøk på å ta kontroll over kirken. I&nbsp;januar 2006 ble Abune Antonios satt i husarrest av regjeringen og erklært for avsatt. Regjeringen oppnevnte Abune Dioskoros som ny patriark. Han ble godkjent av den eritreisk-ortodokse synoden i 2007. De resterende orientalsk-ortodokse kirken (og bl.a. den katolske) anser derimot avsettelsen av Antonios som ikke-kanonisk og godtar ikke Dioskoros som rettmessig patriark.

## Referanser


## Eksterne lenker
*
Lempäälä

**Lempäälä** er en kommune i landskapet Birkaland i Finland. Den grenser til kommunene Tammerfors,  Kangasala, Valkeakoski, Ackas, Vesilahti og Birkala. Kommunen er enspråklig finsk. Lempäälä hadde .

Den første skriftlige kilden med henvisning til Lempäälä er fra 1430. Lempäälä kirke er viet til Sankta Birgitta, og er fra slutten av 1400-tallet.

Den finske forfatteren Yrjö Kokko bodde i Lempäälä, og er gravlagt her.

## Befolkningsutviklingen

## Vennskapsbyer
*  Ulricehamn, Sverige
*  Øvre Eiker, Norge
*  Kerteminde, Danmark
*  Tapolca, Ungarn
*  Upplands-Bro, Sverige

## Referanser


## Eksterne lenker
* 
* ''Uppslagsverket Finland'', Lempäälä
Fylkesvei 119

**Fylkesvei 119** (**Fv119**) går mellom Fleminghjørnet og Rekkestad i Moss via Larkollen.

Før 1. januar 2010 var veien mellom Moss og Larkollen riksvei, da regionsreformen trådte i kraft fikk den status som fylkesvei.

2019 ble veien forlenget fra Larkollen med den tidligere fylkesvei 335 (Østfold) til Rekkestad.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
*
Alfred Næss (skøyteløper)

**Alfred Ingvald Næss** (født 26. april 1877, død 6. juli 1955 i Strasshof utenfor Wien) var en norsk skøyteløper med flere internasjonale mesterskap og verdensrekorder.

Næss gikk for Idrettsklubben Tjalve, og var en av Norges beste løpere i årene før forrige århundreskiftet. Han vant EM på skøyter 1895, herrer i Budapest og var blant de fremste i EM og VM også i 1894, 1897, 1898 og 1900.  Han vant også NM på skøyter, allround for herrer i 1899, da han gikk for Oslo Skøiteklub.
Næss var den første som gikk under 50 sekunder på 500 m (49,4 på Hamar stadion 5. februar 1893). Seinere forbedret han verdensrekorden på 500 m to ganger – siste gang til 47,0 (Hamar den 24. februar 1894).
Senere opptrådte han med kunstløp i vaudeville-teatre, ofte sammen med Freda Maier Westorgaard of Frankenberg (1890–1976) som også døde i Strasserhof.

## Personlige rekorder

## Referanser


## Eksterne lenker
*
Napolibukten

**Napolibukten** ligger ved Italias sørvestlige kyst ved provinsen Napoli (Campania). Den åpner seg i vest mot Tyrrenhavet. På kysten nord for bukten ligger byene Napoli og Pozzuoli. I øst finner vi Vesuv, og mellom bukten og vulkanen ligger en lang rekke mindre byer som Portici, Ercolano (Herculaneum), Torre del Greco og Torre Annunziata. Ved buktens sørside er Sorrentohalvøyen med byene Castellammare di Stabia og Sorrento. Sorrentohalvøyen skiller Napolibukten fra Salernobukten.

Øyene Capri, Ischia og Procida ligger ved bukten.

Området er et viktig turistmål, og ruinene etter de romerske byene Herculaneum og Pompeii er blant attraksjonene.

Det ble arrangert tevlinger i seiling i Napolibukten under Sommer-OL 1960 i Roma.


Gulf-of-naples.JPG|Napolibukten med vulkanen Vesuv mot øst.
Franz Ludwig Catel - Golf von Neapel mit Fruchthändler (1822).jpg|*Frukthandlere ved Napolibukten*, malt av Franz Ludwig Catel, 1822.
Harbour of Mergellina - gulf of Naples.jpg|Fra Napoli over bukten mot Vesuv.


## Litteratur
* Purcell, N.; Talbert, R.; Elliott, T.; Gillies, S.: «Places: 433059 (Puteolanus Sinus/Crater)». *Pleiades*.

## Eksterne lenker
* 
* Offisiell rapport for sommerolympiaden 1960 (PDF), bind 1, s. 86.
* Offisiell rapport for sommerolympiaden 1960  (PDF), bind 1. Del 2. s. 963–1023.
M.A. Jacobsens Heiðursløn

**M.A. Jacobsens Heiðursløn** eller **Mentanarvirðisløn M. A. Jacobsens** (*M.A. Jacobsens Hederspris*) er en av Færøyenes fremste litteraturpriser, og har blitt utdelt av Tórshavnar kommuna siden 1958. Prisen utdeles i de tre kategoriene skjønnlitteratur, faglitteratur og annen kunst. Bare bøker på færøysk kan få litteraturprisene. Prisen er oppkalt etter språkmannen og kommunepolitikeren Mads Andreas Jacobsen (1891–1944), og deles ut på hans fødselsdag 17. september hvert år. 

## Liste over prismottakere

## Referanser
Magnus Johansen

**Magnus Johansen** (1885–1955) var en norsk skøyteløper og idrettsleder. Som aktiv representerte han Kristiania Skøiteklub, men gikk seinere inn i Kristiania Idrætsforening (senere Oslo Idrettslag). 

Han var en av landets beste løpere i perioden 1905 til 1910. Hans beste sesong var 1909/10, da han ble nr. 2 i EM og nr. 4 i VM.

Johansen var president i Norges Skøyteforbund 1937–1938.

## Personlige rekorder
47,6 – 2.28,6 – 8.54,0 – 18.36,8

## Referanser




## Eksterne lenker
*
Bjarne Frang

**Bjarne Frang** (født 29. april&nbsp;1893, død 14. oktober&nbsp;1973) var en norsk skøyteløper. Han representerte Kristiania Skøiteklub, og var aktiv i åra før 1. verdenskrig. Hans beste resultat er en tredjeplass i europamesterskapet i Berlin i 1914.

## Personlige rekorder

## Internasjonale mesterskap i hurtigløp på skøyter
Allround-VM på skøyter deltatt tre VM.
:* Kristiania GF 1912, Helsingfors 1913 og i Kristiania F 1914.
::* Beste resultat 8.-plass sammenlagt etter plassiffer i Kristiania 1914.

EM på skøyter deltatt i ett EM.
:* Berlin H 1914.
::* Beste resultat 3.-plass sammenlagt etter plassiffer i Berlin 1914.

## Referanser




## Eksterne lenker
* 
*  Profil  på www.ISU.html.infostradasports.com
* 
*  Profil på The-Sports.org (noen resultater, mangler vm-deltagelse i 1912)
Thorstein Stenbek

**Thorstein Stenbek** (født 8. september&nbsp;1909, død 21. juni&nbsp;1983) var en norsk skøyteløper. Han representerte Kongsberg Idrettsforening.

I 1930 ble Stenbek nr. 3 i europamesterskapet i Trondheim, og året etter ble han norgesmester på skøyter.
Han deltok i verdensmesterskapet i 1929, 1930 og  1931. Men både i 1930 og 1931 var han uheldig og falt på 500 m, og havnet langt ned på resultatlisten.

## Personlige rekorder

## Referanser




## Eksterne lenker
*
Nadderud stadion

**Nadderud stadion** er et fotball- og friidrettstadion i Bærum. Nadderud er hjemmebane for både Stabæks herrelag og kvinnelag. Friidrettsklubben Tyrving har Nadderud Stadion som sitt hovedanlegg og har et av norges beste tartandekker. Det brukes derfor flittig av landslagsløpere i friidrett til trening. Publikumsrekorden er på 10&nbsp;000 og ble satt mot Strømsgodset i cupen i 1970. Nå brukes ikke Kikkertsvingen lenger. Kapasiteten er for 2016 ca. 4700, hvorav ca. 350 på bortefeltet.

Stadionet ligger like ved Bekkestua, og i 2004 overtok Stabæk Fotball driften av stadionet fra Bærum kommune. Banen ble tidligere også brukt til bandy, eksempelvis ble bandyfinalen 1970 holdt her, da Strømsgodset Idrettsforening slo Stabæk 3-1. I vintersesongene 1975/76 – 1979/80 ble det arrangert hurtigløp på skøyter her.

Stabæks herrelag flyttet før 2009-sesongen fra Nadderud til den nyoppførte Telenor Arena på Fornebu. Klubben måtte imidlertid forlate Telenor Arena etter 2011-sesongen, og da ble det besluttet at Stabæk Fotball skulle spille sine hjemmekamper i 2012 på Nadderud Stadion.

## Eksterne lenker
* Nadderud Stadion - Nordic Stadiums
*
David Bohm

**David Joseph Bohm** (1917–1992) var en amerikansk-født britisk fysiker og filosof, som skrev en rekke bøker om kvantefysikkens tolkning. Albert Einstein uttalte at hvis det var noen som kunne få kvantefysikken til å gi mening ut over å blott fungere matematisk, så måtte det være nettopp David Bohm. Bohm har også medvirket innenfor plasmafysikken. Disse arbeidene har inspirert hans oppfattelse om verden nå må oppfattes som en helhet og ikke en samling separate deler. Slik sett gir Bohms fysikk opphav til en annen ontologi enn den som hovedstrøms fysikk bygger på.

Hans tanker om den moderne fysikkens verdensbilde har siden 1950-tallet vekket stor oppmerksomhet i den vitenskapelige og intellektuelle verden, men er i liten grad omfavnet av hovedstrøms fysikk. Hans holistiske bilde av tilværelsen  har spesielt vunnet New Age-bevegelsens tiltro.

Bohm var gjenstand for politisk forfølgelse i USA og emigrerte i Brasil og Israel. Senere endte han som professor ved Birbeck College i London.

David Peat har skrevet en biografi om Bohm, "The Life and Times of David Bohm".

## Se også
* Aharonov-Bohm-effekten

## Publikasjoner av og om D. B.
* 1951  Bohm, D. *Quantum Theory*, New York: Dover, ISBN 0-486-65969-0 (1989 nytryck).
* 1957  Bohm, D. *Causality and Chance in Modern Physics*, Philadelphia: U of Pa Press, ISBN 0-8122-1002-6 (1980 nytrykk)
* 1965  Bohm, D. *The Special Theory of Relativity*, New York: W.A. Benjamin. 
* 1980  Bohm, D. *Wholeness and the Implicate Order* London: Routledge, ISBN 0-7100-0971-2.
* 1985  Donald Factor, D. editor, *Unfolding Meaning: a weekend of dialogue with David Bohm*, Gloucestershire: Foundation House, ISBN 0-948325-00-3.
* 1985  Bohm, D. & Krishnamurti, J. *The Ending of Time*, San Francisco, CA: Harper, ISBN 0-06-064796-5.
* 1987  Bohm, D. & Peat, D. *Science, Order and Creativity*. London: Routledge.  2nd ed. 2000.  ISBN 0-415-17182-2.
* 1991  Snellman, Håkan, *Att söka ny mening*, Uppsats i GNOSIS 1-4, 1991
* 1992  Bohm, D. *Thought as a System* (fra seminar I California, 1990), London: Routledge, ISBN 0-415-11980-4.
* 1993  Bohm, D. & Hiley, B.J.*The Undivided Universe: An ontological interpretation of quantum theory*, London: Routledge, ISBN 0-415-12185-X (hans siste arbeide)
* 1996  *On Dialogue*. Ed. Lee Nichol. London: Routledge,  ISBN 0-415-14911-8
* 1999 *Limits of Thought: Discussions*, with Jiddu Krishnamurti, London: Routledge,  ISBN 0-415-19398-2.
* 1999 *Bohm-Biederman Correspondence: Creativity and Science*, with  Charles Biederman. Ed. P. Pylkkänen. ISBN 0-415-16225-4.
* 2002 *The Essential David Bohm*. Ed. Lee Nichol. London: Routledge, ISBN 0-415-26174-0.

## Referanser


## Eksterne lenker
* david-bohm.net Offisiell hjemmeside
* ''Att söka ny mening''
Kristiansand stadion

**Kristiansand stadion ** var hovedarena for idrettsarrangementer og treninger innen fotball i Kristiansand fra 1948 og frem til 2006 og er byens hovedarena innen friidrett. Kristiansand stadion ble tidligere brukt som s hjemmebane, men er nå hjemmebanen til . Ved siden av hovedbanen med naturgress har anlegget to fotballbaner med kunstgress og tennisbaner. Kristiansand stadion fikk flomlys i  og har en tilskuerrekord på 16&nbsp;563 fra kampen - i .

## Friidrettsstadion
Kristiansand stadion har vært arrangementssted for NM i friidrett tre ganger, i 1970, 1995 og 2012.

## Tennis
Ved Kristiansand stadion er eget tennisanlegg med tre tennisbaner, tre tennishaller og klubbhus for Kristiansand Tennisklubb.

## Nytt anlegg for Start

Kristiansand stadion var lenge ansett som utdatert som fotballarena for den øverste divisjonen, og i 2005 vedtok  å bygge sitt eget anlegg. Det nye anlegget med 14&nbsp;000 sitteplasser sto klart til seriestarten i . Det ligger i Torsvika, bare 400 meter fra Kristiansand stadion. Det nye stadion er et rent fotballstadion uten løpebaner og er gitt navnet Sør Arena, navnet er bestemt av en sponsor.

I dag bruker Start Kristiansand stadion til trening og delvis til kamper for klubbens lag utenom toppserielaget.

## Referanser


## Eksterne lenker
* 
* Kristiansand Stadion - Nordic Stadiums
Rudolf Gundersen

**Rudolf Gundersen** (født 6. desember&nbsp;1879, død 21. august&nbsp;1946) var en norsk skøyteløper. Han gikk for Kristiania Skøiteklub, og var en av Norges og verdens fremste løpere i åra omkring forrige århundreskifte.

Gundersen ble europamester på skøyter tre ganger – i 1901, 1904 og 1906. Under EM i Davos i 1906 satte han verdensrekord på 500 m med 44,8, og ble den første som gikk under 45 sekunder på distansen. Under VM i Helsingfors i 1902 vant Gundersen de to korte distansene og finnen Jussi Wiinikainen de to lengste, og det kunne ikke kåres noen mester. Også i VM i 1900, 1901, 1904 og 1906 plasserte Gundersen seg blant de fremste.

Han ble norgesmester i 1901, 1902 og 1905 og nr. 2 i 1899, 1900 og 1903.

## Personlige rekorder
44,8 – 1.34,4 – 2.26,6 – 8.54,0 – 18.41,0

## Referanser


## Litteratur
* 

## Eksterne lenker
*
Harry Haraldsen

**Harry Haraldsen** (født 19. november&nbsp;1911, død 28. mai&nbsp;1966) var en norsk skøyteløper og syklist. Han var en av Norges beste løpere i åra før krigen, men fikk som de øvrige av hans generasjon karrieren avbrutt av krigen. Han gikk for Oslo Skøiteklub.

På skøyter ble Haraldsen nr. 3 i EM på Frogner stadion i 1936, og i EM samme sted to år seinere ble han nr. 2. Under det uoffisielle VM på Bislett i februar 1940 ble han nr. 2; beste plassering i et offisielt VM var 4.-plass i 1935. I 1940 ble han norgesmester på skøyter.

Haraldsen deltok i OL i Garmisch-Partenkirchen i 1936, med en 7.-plass på 1500 m som beste resultat. Han deltok også i Sommer-OL 1936 i Berlin, med 14.-plass i 1 000 meter temporitt på sykkel.

Haraldsen var blant initiativtakerne til idrettsboikotten i 1941. Han avsluttet den internasjonale karrieren med 1940-sesongen, men deltok i nasjonale stevner i de første etterkrigsårene. Han var også trener og vaktmester på Frogner stadion, og medforfatter av boken *Norges flagg på seiersmasten*.

## Personlige rekorder
42,9 – 1.31,1 – 2.15,7 – 4.56,7 – 8.34,2 – 17.54,5

## Bibliografi
* 
* 
* 

## Referanser




## Eksterne lenker
*
Storstadion

**Storstadion  ** er hjemmebanen til Sandefjord Ballklubb og tidligere hjemmebane for Sandefjord Fotball. Banen ble åpnet i 1969, og den moderne publikumsrekorden på stadion i hvalfangerbyen er på 6920 (5. juli 2006). Arenaen har kapasiteten på ca. 7000 plasser. Av disse er 2000 sitteplasser, men uten tak.

 
## Nytt stadion
Sandefjord Fotball bygde et nytt stadion ved *Pindsle* hvor navnerettigheten ble kjøpt opp av Komplett.no, og heter nå Komplett.no Arena. Åpningskampen var 21. juli 2007 mot Lyn. Sandefjord Fotballs siste kamp på Storstadion var den 1. juli 2007 mot Lillestrøm.

## Eksterne lenker
* 
* Sandefjord Fotball - Informasjon om Storstadion
* Sandefjord Ballklubb
* Tønsberg Blad - Bystyret sa ja til ny fotballstadion
Karl-Otto Apel

**Karl-Otto Apel** (født 15. mars 1922 i Düsseldorf, død 15. mai 2017 i Niedernhausen i Hessen) var en tysk filosof. Filosofien hans er preget av både språkanalytisk (Wittgenstein, Peirce) og hermeneutisk (Heidegger) filosofi, og tok gjerne anti-relativistiske posisjoner, spesielt innen etikken.

Han sto for en type diskursetikk og også en språkpragmatisk, intersubjektiv transcendentalfilosofi (transcendetalpragmatikk).

## Referanser


## Eksterne lenker
* 
*
Fredrikstad stadion

**Fredrikstad stadion** er en fotballstadion i Fredrikstad kommune. Idrettsanlegget er Fredrikstad Fotballklubbs hjemmebane. Anlegget ble innviet 14. april 2007 med kamp mot Fotballklubben Lyn og erstattet gamle Fredrikstad stadion som hadde vært klubbens hjemmebane i 92 år.

Stadionet ligger på «Værste» (etter den lokale sosiolekten), tidligere Fredrikstad Mekaniske Verksted, på Kråkerøy i Fredrikstad sentrum.
Stadionet er tegnet av Griff Arkitektur as etter en ide som ble lansert av samme firma i 2003.

Det unike med det nye stadionet er at tribunene er bygget inn i gamle industrihaller. En bruker to av verkstedhallene på FMV til langsidetribuner, og to nye kortsidetribuner. Det nye stadionet vil «veve» sammen industri- og fotballkultur, som begge er sterke symboler for Fredrikstad by. De historiske sidene ved dette stadionet blir også understreket av at Fotballmuseet avd. Fredrikstad ligger her.

Byggestart var 16. september 2005 og anleggsprosessen var avsluttet 1. februar 2007. NCC Construction AS utførte byggearbeidet. Totalkostnaden for stadionet var omtrent 223 millioner kroner, og kapasiteten ble oppgitt til 12&nbsp;800 sitteplasser, med mulighet for utvidelse til 15&nbsp;000. Kapasiteten var i virkeligheten drøye 12&nbsp;400. I 2009 ble plankehaugfeltet omgjort fra V-stil til en vanlig ståfelt. Dette gjorde at Fredrikstad Stadion fikk utvidet kapasitet til 12&nbsp;565.

Fredrikstad stadion hadde opprinnelig naturgress, slik et overveldende flertall av supportere og spillere hadde uttrykt ønske om. Etter at Fredrikstad kommune tok over som eier, gikk det imidlertid ikke lang tid før kommunestyret i 2014 dessverre vedtok at den flotte gressmatta skulle erstattes med usjarmerende kunstgress.

Publikumsrekorden på Fredrikstad Stadion er på 12 565 tilskuere, som så kampen mellom FFK og VIF, den 16. mai 2011, en kamp som endte 3-1. Samme antall tilskuere var også til stede den 13. juni 2011 på det det første lokaloppgjøret i eliteserien på 39 år mellom Fredrikstad og Sarpsborg 08. Kampen endte uavgjort 1-1.

## Konserter på Fredrikstad stadion
Den 22. juni 2007 holdt Elton John konsert på nyåpnede Fredrikstad stadion.

Den 22. januar 2017 arrangerte SpareBank 1 Østfold-Akershus gratis konsert med rapduoen Erik og Kriss.

## Se også
* Gamle Fredrikstad stadion

## Eksterne lenker
* 
*Fredrikstad Stadion - Nordic Stadiums

## Referanser
Odd stadion

**Odd stadion ** var Odds Ballklubbs tidligere hjemmebane. Odd Stadion lå på Falkum, nord i Skien og besto av en hovedbane som målte 105 x 68 meter, med sitte- og ståtribuner (voller). Hovedtribunen hadde 3&nbsp;200 sitteplasser, alle under tak.

Selv om området hadde vært brukt av Odd siden grunnleggelsen i 1894, var det først i 1923 at det ble bygd stadionfasiliteter, og det var ut fra dette utgangspunktet senere utbygginger ble gjort.

13. november 2006 ble Odd stadion begynt demontert for å gi plass til Skagerak Arena. Den gamle hovedtribunen er fortsatt i bruk, dog med sorte seter istedenfor blå. Fra 2020 er det her hjemmesupporterne er plassert 

## Referanser
Bryne Stadion

**Bryne stadion** er et fotballstadion på Bryne i Rogaland. Det er hjemmebane for Bryne Fotballklubb. Stadionet har en lovlig kapasitet på ca. 4 000 tilskuere, hvorav 2 507 er sitteplasser. Gressmatten er blitt omlagt tre ganger i 1960, 1988 og 1998. Gressmattens lengde er 105 meter, og bredden er 67 meter. Publikumsrekorden ble satt i 1980 mot erkerival Viking FK. Da var det 13621 tilskuere på stadion.  

## Utbyggingsplaner
Fra 2005 planla klubben og investorer et nytt stadion med navn Jæren Arena, med 8146 seter samt 390 VIP-seter. Alle sitteplassene skulle bli under tak og anlegget skulle koste cirka 150 millioner kroner. Arkitektkontoret Link signatur tegnet stadionskissen.

Planene om Jæren Arena ble skrinlagt i mai 2008 pga. kostnadsoverskridelser.

I forkant av 2025-sesongen ble tilskuerkapasiteten utvidet fra 4000 til 5000.

## Referanser


## Eksterne lenker
*
Charles S. Peirce

**Charles Sanders Peirce** (født 10. september 1839, død 19. april 1914) var en amerikansk matematiker, filosof og logiker.

Peirce hører ved siden av William James og John Dewey til de toneangivende tenkerne innen pragmatismen; i tillegg regnes han som grunnleggeren av den moderne semiotikken. Han introduserte uttrykket fallibilisme som er et viktig element i hans filosofiske modell.

Bertrand Russell kalte ham den «største amerikanske tenkeren», mens Karl Popper til og med mente han var en av de største filosofene gjennom tidene.

## Referanser


## Eksterne lenker
* Røff innføring i Charles Sanders Peirce på filosofi- og idéhistorienettstedet Salongen
Aage Johansen

**Aage Johansen** (født 6. desember&nbsp;1919, død 6. februar 2012) var en norsk skøyteløper. Han ble norgesmester for juniorer i 1936, og var før andre verdenskrig en av landets mest lovende skøyteløpere, men fikk karrieren avbrutt som følge av de ekstraordinære forholdene under krigen (1940–1945). Han representerte Oslo Idrettslag.

Johansen var norsk landslagsløper allerede fra sesongen 1937/38, og ble nummer åtte i EM og nummer syv i VM. I 1939 tok han bronse i EM, og i det uoffisielle verdensmesterskapet i 1940 ble han nummer fire.

Han ble norgesmester i 1946, i det første NM etter krigen. Johansen ble nummer to bak Göthe Hedlund under det uoffisielle Europamesterskapet i 1946 i Trondheim.

Etter at han avsluttet sin aktive karriere, arbeidet Aage Johansen i mange år som trener og lagleder.

## Personlige rekorder
* 500 m – 42,9
* 1 000 m – 1.38,4 
* 1 500 m – 2.17,1 
* 3 000 m – 4.56,8 
* 5 000 m – 8.14,8 
* 10 000 m – 17.38,6

## Referanser




## Eksterne lenker
* 
*  Aage Johansen på The-Sports.org (noen resultater)
* Minneord etter Aage Johansens død på n-s-f.no
Pors stadion

**Pors stadion** er et fotballstadion i Porsgrunn som er hjemmebane for Pors Fotball. Pors stadion ligger på Vessia, altså på den vestlige siden av Porsgrunnselva i Porsgrunn. Det er voller rundt tre av sidene av banen, og på den ene langsiden er det en tribune med omkring 1000 sitteplasser, uten overbygning.

Publikumsrekorden er 8&nbsp;000 tilskuere mot Skeid 5. september 1954.

## Referanser




## Eksterne lenker
* Pors Stadion - Nordic Stadiums
Hønefoss idrettspark

**Hønefoss idrettspark ** er en idrettsarena beliggende i friluftsområdet Schjongslunden, på Sørsiden i Hønefoss. Stadionet har i hovedsak vært benyttet som hjemmebane for fotballklubben Hønefoss Ballklubb (HBK) og idrettsarena for friidrettsklubben Ringerike friidrettsklubb.

Arenaen ble oppført i 1949, og har senere blitt utvidet med et tribuneanlegg med overbygg på den ene langsiden. På den andre langsiden finnes en enklere tribune i treverk. Ny fotballbane med kunstgress ble anlagt vinteren 2008/2009, og to nye tribuner oppført. Fotballbanen ble dermed flyttet ca. 70 meter østover. Den nye arenaen heter AKA Arena.

Tilskuerrekorden i Hønefoss idrettspark ble satt den  25. mai 2010 og er på 4256 tilskuere, i kampen mellom Hønefoss og Brann. Hønefoss vant kampen 2-0.

Anlegget inneholder også flerbrukshallen Hønefoss Arena og Schjongshallen, med kunstisbane for ishockey.

## Se også
* AKA Arena

## Eksterne lenker
* 
*
Vilhelm Mauseth

**Vilhelm Alfred Mauseth** også kjent som **William Alfred Mauseth** (født 8. oktober&nbsp;1875, død 11. juni 1948) var en norsk skøyteløper. 

Mauseth var fra Bakke i Agder. Han studerte på NTH og representerte Trondhjems Skøiteklub i studietiden. Han ble norgesmester på hjemmebane i 1895. Her satte han også verdensrekord på 500 meter med tiden 46,8. Året etter ble Mauseth på nytt norgesmester.

Etter fullførte studier emigrerte han til Sør-Afrika hvor han jobbet med utformingen av kloakksystemer. I Sør-Afrika skiftet han navn til William Alfred Mauseth og senere til William Alfred Manseth. Under første verdenskrig var han offiser i Nyasaland Rhodesia Mechanical Forces (Britiske tekniske styrkene i Afrika).

## Personlige rekorder
* 500 m – 46,8
* 1 500 m – 2.32,4
* 5 000 m – 9.13,4
 
## Referanser


## Eksterne lenker
* 
* 
* Fotografi av Wilhelm A Mauseth
Volvo XC70

**Volvo XC70** er en bilmodell fra svenske Volvo. Bilmodellen er en CUV av Volvo V70. 

XC70 ble først og tidligere kalt for **Volvo V70 XC**, men navnet ble endret da Volvo XC90 ble lansert. 

## Bildegalleri

1st Volvo V70 XC 03-21-2012.jpg|Volvo XC70 I
2nd Volvo XC70 -- 04-30-2012.JPG|Volvo XC70 II
3rd Volvo XC70 -- 11-26-2011.jpg|Volvo XC70 III


## Motor
Volvo XC70 leveres med følgende motoralternativer

## Historikk
*2004: – Volvo XC70-serien introduseres.
Volvo V70

**Volvo V70** (1996–2016) er en femdørs stasjonsvogn fra Volvo. V70 ble erstattet av Volvo V90.

## Volvo V70 (1996–2000)

Den første generasjon var bygget på forgjengeren Volvo 850. Utseendet var tegnet av Peter Horbury mens José Luis Diaz de la Vega tegnet interiøret.  Den hadde forhjulsdrift, men kunne fås med firehjulsdrift, **AWD** der **Cross Country** (senere kalt **XC70**) hadde ekstra høy bakkeklaring. Utgavene **T5** og **R** var ekstra raske med 250 hestekrefter i bensinmotoren. Diesel- og gassdrift kunne også fås.

### Motorer

## Volvo V70 (2000-2007)

Den andre generasjon var tegnet av Örjan Sterner (utvendig) og Stefan Jansson (innvendig), fortsatt ledet av Horbury. De samme variantene kunne fås, samt en **Ocean Race**-utgave fra 2001.  R-utgaven hadde 300 hestekrefter i motoren. **S60** var en sedanutgave.

### Motorer

## Volvo V70 (2007-2016)

Den tredje generasjon hadde nytt utseende tegnet av nevnte Stefan Jansson, mens Jonne Disley stod for interiøret. Ved "ansiktsløftningen" i 2012 fikk den dataskjermer i instrumentbordet.

### Motorer

## Referanser